Hver er uppruni orðatiltækisins „ of seint í rassinn gripið “ ? Orðatiltækið það er of seint í rassinn gripið er fremur nýtt í málinu og uppruni ekki alveg ljós . Það gæti tengst orðatiltækinu að grípa í rassinn á deginum sem þekkt er allt frá 17. öld í merkingunni ‘ byrja á einhverju of seint ’ . Þá gæti hugsunin verið að of seint sé að grípa í rassinn á einhverjum , sem ná þurfi í , ef hann er þegar lagður af stað . Í orðtakasafni Halldórs Halldórssonar , Íslenzkt orðtakasafn ( 1969 : 75 - 76 ) , er giskað á að líkingin sé runnin frá tilraun til að bjarga drukknandi manni . Það er þá of seint að grípa í rassinn á manni sem þegar er sokkinn . Jón Friðjónsson giskar aftur á móti á í bók sinni Mergur málsins ( 1993 : 494 ) að líkingin kunni að vera dregin af því þegar einhver hefur gert í buxurnar . Mér þykir þó fyrri tilgátan sennilegri . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .